kalixlouiis/myanmar-wikipedia-corpus huggingface dataset:
အမှတ်(၁) ရှမ်း သေနတ်ကိုင်တပ်ရုံး၊ ကာကွယ်ရေးဦးစီးချုပ်ရုံး(ကြည်း) တာဝန်ဌာနစု၊ စီမံရေးရာဌာနစု၊ အမှတ်(၁)ချင်းသေနတ်ကိုင်တပ်ရင်း၊ အမှတ် ၂၀ ခြေလျင်တပ်ရင်း၊ အနောက်ပိုင်းတိုင်းစစ်ဌာနချုပ်နှင့် အမှတ် ၇၇ ခြေမြန်တပ်မဌာနချုပ်တို့တွင် ဗိုလ်မှူးကြီးအဆင့်အထိ တပ်မတော်တွင် တာဝန်ထမ်းဆောင်ခဲ့သည်။
၁၉၈၁-ခုနှစ်မှ ၂၀၀၆-ခုနှစ်အထိ ပညာရေးဝန်ကြီး၊ မြန်မာစာအဖွဲ့ ဦးစီးဌာနတွင် ညွှန်ကြားရေးမှူးချုပ်အဖြစ် တာဝန်ထမ်းဆောင်ခဲ့သည်။
၂၀၀၉-ခုနှစ်တွင် မြန်မာစာအဖွဲ့ အဖွဲ့ဝင်အဖြစ် ခန့်အပ်ခြင်းခံရသည်။
စာပေ ၁၉၈၁-ခုနှစ်မှစ၍ မြန်မာစာလုံးပေါင်းသတ်ပုံကျမ်း၊ မြန်မာသဒ္ဒါ၊ မြန်မာစာ မြန်မာစကား၊ မြန်မာအဘိဓာန်၊ မြန်မာစကားပုံ၊ မြန်မာဆိုရိုးစကား၊ အလိမ္မာပုံဝတ္တုများ၊ မြန်မာ-အင်္ဂလိပ် အဘိဓာန်၊ ခရီးဆောင်မြန်မာအဘိဓာန်၊ အင်္ဂလိပ်-မြန်မာအဘိဓာန်၊ စာကိုးအဘိဓာန် စာအုပ်များပြုစုရာတွင်လည်းကောင်း ထုတ်ဝေရာတွင်လည်းကောင်း ဆောင်ရွက်ခဲ့သည်။
Practical Myanmar, Do’s and Don’t Myanmar, Myanmar proverbs, ကလေးများ အတွက် သုတရတနာသိုက်၊ ကျောင်းသားသုံး အင်္ဂလိပ်-မြန်မာအဘိဓာန်များကို ဦးဆောင် ပြုစုခဲ့သည်။
၁၉၅၈-ခုနှစ်မှ ၁၉၆၄-ခုနှစ်အထိ ဂါးဒီးယန်းမဂ္ဂဇင်းတွင် Maung Lu Soe အမည်ဖြင့် ကဗျာများ ရေးသားခဲ့သည်။
၁၉၉၅-ခုနှစ်မှ ၂၀၀၅ အထိ ထုတ်ဝေသော Myanmar Perspectives မဂ္ဂဇင်းတွင် မြန်မာမှုနှင့် မြန်မာ့ဇီဝလောက်တို့နှင့်ပတ်သက်သော ဆောင်းပါး ၅၀ ကျော် ရေးသားခဲ့သည်။
၁၉၉၄-ခုနှစ်မှစ၍ စံလွင်၊ တောင်ခိုး၊ Lu Zoe အမည်များဖြင့် Myanmar Newspaper Reader, Myanmar Proverbs, The Moderm Buddhist Nun, Dictionary of the Nobel Words of the Lord Buddha, Pali-Myanmar-English, Rajadarit’ Campaings, Myanmar military terms, 2 in 1 Travellers’s Myan-Eng, Eng-Myan Dictionary, The sakavan monastery donated by Kinwun-mingyi, War and warfare, U Ponnya’s Chronicleon Overcoming the Siamese Incursion of 1983, Plastic arts adorning the Nagayon Temple, Translation English of Min Bu Aung Kyaing, စစ်ညောင်းတာရှည်မြန်မာပြည်၊ ဂျပန်စစ်သည်တို့ကပြောပြသော ဇာတ်လမ်းများ၊ စစ်နှင့် စစ်မက်ရေးရာ၊ အရှေ့တောင်အာရှ အနုသုခုမလက်ရာများအဘိဓာန်၊ မြတ်ဗုဒ္ဓပါဝါစနအဘိဓာန်၊ မြန်မာ-အင်္ဂလိပ်အဘိဓာန်၊ တောင်ကိုရီးယားသမ္မတ အီမြောင်ဘတ်(ခ်)၏ သူ့ဘဝသူ့အကြောင်း စသည့်စာအုပ်များ ရေးသား ခဲ့သည်။
မြန်မာ-အင်္ဂလိပ် အဘိဓာန်ဖြင့် ထွန်းဖောင်ဒေးရှင်းဆုကို ရရှိခဲ့သည်။
မဟာသုတေသနကျမ်း၊ ပါရဂူကျမ်းများတွင် ပြင်ပစာစစ်အဖြစ် ဆောင်ရွက်ခဲ့သည်။
မိသားစု ဆရာကြီးသည် မြန်မာစာအဖွဲ့ အဖွဲ့ဝင်အဖြစ် တာဝန်များထမ်းဆောင်ရင်း ဇနီး ဒေါ်ညိုညို (အမ်ရုသ်) (အငြိမ်းစားသူနာပြုဆရာမ)၊ သမီးလေးယောက်အတူ ကမာရွတ်မြို့နယ်တွင် နေထိုင်ခဲ့သည်။
ဘဝနိဂုံး ဆရာကြီးသည် ၂၀၂၁ခုနှစ် ဇန်နဝါရီလ ၁၁ရက်နေ့တွင် ကွယ်လွန်ခဲ့သည်။
ကျမ်းကိုး ပညာရေး ဝန်ကြီးဌာန မြန်မာစာနှင့် ဘာသာစကားပညာရေးဦးစီးဌာန ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာစာအဖွဲ့ဝင်များ ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:မြန်မာ စာရေးဆရာများ။
ဦးတင်လွင် သည် မြန်မာစာအဖွဲ့ အဖွဲ့ဝင်တစ်ဦး ဖြစ်သည်။
ဦးတင်လွင်ကို ၁၉၂၈-ခုနှစ်၊ ဒီဇင်ဘာလ ၂၉ ရက်တွင် အဖ ဦးအောင်သိန်း၊ အမိ ဒေါ်စိန်းတို့မှ ရန်ကုန်မြို့တွင် မွေးဖွားခဲ့သည်။
၁၉၄၀-ခုနှစ်တွင် အလယ်တန်းပညာကို ရန်ကုန်ဟိုက်စကူးကျောင်း၊ ၁၉၄၄- အထက်တန်းပညာကို နိုင်ငံတော်စံပြအထက်တန်းကျောင်းတို့တွင်လည်းကောင်း သင်ကြား ခဲ့ပြီး တက္ကသိုလ်ဝင်တန်းကို ၁၉၄၆-ခုနှစ်တွင် အလွတ်ဖြေဆိုအောင်မြင်ခဲ့သည်။
၁၉၅၁-ခုနှစ်တွင် ဝိဇ္ဇာ (ဂုဏ်ထူး) ဘွဲ့ကို ရရှိခဲ့သည်။
၁၉၆၂-ခုနှစ်တွင် မဟာဝိဇ္ဇာဘွဲ့ကို လန်ဒန်တက္ကသိုလ်မှ ရရှိခဲ့သည်။
ဆရာကြီးသည် ၁၉၅၂ ခုနှစ်မှ ၁၉၅၄-ခုနှစ်အထိ ရန်ကုန်တက္ကသိုလ်တွင် နည်းပြဆရာ၊ ၁၉၅၄-ခုနှစ်မှ ၁၉၆၃-ခုနှစ်ထိ ကျောက်ဖြူကောလိပ်တွင် လက်ထောက်ကထိက၊ ၁၉၆၃-ခုနှစ်မှ ၁၉၆၆-ခုနှစ်ထိ ပုသိမ်ကောလိပ်တွင် ကထိက၊ ၁၉၆၉-ခုနှစ်မှ ၁၉၈၇-ခုနှစ်အထိ မန္တလေးတက္ကသိုလ် အရှေ့တိုင်းပညာဌာနတွင် ကထိက(ဌာနမှူး)၊ ပါမောက္ခ၊ ၁၉၈၇-ခုနှစ်မှ ၁၉၈၉-ခုနှစ်အထိ ရန်ကုန်တက္ကသိုလ် အရှေ့တိုင်းပညာဌာနတွင် ပါမောက္ခအဖြစ်လည်းကောင်း တာဝန်များကို ထမ်းဆောင်ခဲ့သည်။
၁၉၈၈-ခုနှစ်မှ ၂၀၀၁-ခုနှစ်အထိ နိုင်ငံတော်ပရိယတ္တိသာသနာ့တက္ကသိုလ်၊ ပါဠိစာပေဌာနတွင် တွဲဖက်ဌာနမှူး၊ ၂၀၀၀-ပြည့်နှစ်မှ ၂၀၀၆-ခုနှစ်အထိ အပြည်ပြည်ဆိုင်ရာ ထေရဝါဒဗုဒ္ဓသာသနာပြု တက္ကသိုလ်တွင် ပါဠိပါမောက္ခအဖြစ်လည်းကောင်း ဆောင်ရွက်ခဲ့သည်။
ဆရာကြီးသည် ၁၉၆၅-ခုနှစ်မှ ၁၉၇၅-ခုနှစ်အထိ အင်္ဂလိပ်သတင်းစာ (The Working People’s Daily) ၌ ပါဠိစာပေနှင့် ဗုဒ္ဓယဉ်ကျေးမှုဆိုင်ရာဆောင်းပါးများကို အင်္ဂလိပ်ဘာသာဖြင့် ရေးသားခဲ့သည်။
မင်းကွန်းတိပိဋကဓရဆရာတော်၏ ရှစ်တွဲ (ခြောက်အုပ်)ကို မန္တလေးတက္ကသိုလ်ဒုတိယအဓိပတိ ဆရာကြီး ဦးကိုလေးနှင့် အဓိကတွဲဖက်၍ အင်္ဂလိပ်ဘာသာသို့ ပြန်ဆိုခဲ့သည်။
သာသနာရေးဝန်ကြီးဌာနမှ ချီးမြှင့်သော "မဟာသဒ္ဓမ္မဇောတိကဓဇဘွဲ့"ကို ၂၀၀၄ တွင် ရရှိခဲ့သည်။
ဆရာကြီးသည် ၁၉၉၆-ခုနှစ်မှ ယနေ့ထိ မြန်မာစာအဖွဲ့ အဖွဲ့ဝင်အဖြစ် တာဝန်ထမ်းဆောင်လျက်ရှိသည်။
ကိုးကား ပညာရေး ဝန်ကြီးဌာန မြန်မာစာနှင့် ဘာသာစကားပညာရေးဦးစီးဌာန ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာစာအဖွဲ့ဝင်များ ကဏ္ဍ:၁၉၂၈ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ စာရေးဆရာများ။
ဒုတိယဗိုလ်ချုပ်ကြီး(ငြိမ်း) သတိုးမဟာသရေစည်သူ စမစ်ဒွန်း (၁၁ နိုဝင်ဘာ ၁၉၀၆ – ၁၉၇၉) သည် မြန်မာ့တပ်မတော်တွင် ၄ ဇန်နဝါရီ ၁၉၄၈ မှ ၁ ဖေဖော်ဝါရီ ၁၉၄၉ အထိ ကာကွယ်ရေးဦးစီးချုပ်အဖြစ် တာဝန်ထမ်းဆောင်ခဲ့သူ ဖြစ်သည်။
https://news-eleven.com/article/159450လွတ်လပ်သောမြန်မာနိုင်ငံ၏ ပထမဆုံး တပ်မတော်ကာကွယ်ရေးဦးစီးချုပ် (ယခင်အခေါ် စစ်ဦးစီးချုပ်) ဖြစ်သည်။
ငယ်စဉ်ဘဝ ကရင်အမျိုးသား စမစ်ဒွန်းကို ၁၉၀၆ ခုနှစ် နိုဝင်ဘာ ၁၁ ရက်နေ့မှာ ဧရာဝတီတိုင်း ကျောင်းကုန်းမြို့မှာ မွေးဖွားခဲ့သည်။
https://burma.irrawaddy.com/article/2020/02/16/215661.html စစ်မှုထမ်းဘဝ ၁၉၂၄ ခုနှစ် နိုဝင်ဘာ ၈ ရက်နေ့တွင် အိန္ဒိယစစ်တပ်သို့ ဝင်ရောက်ခဲ့ပြီး အမှတ် ၁၀ တပ်ရင်း၊ အမှတ် ၂၀ ဘားမားရိုင်ဖယ်တပ်ဖွဲ့တွင် စတင် အမှုထမ်းခဲ့သည်။
လေ့ကျင့်သင်ကြားရေးပြီးနောက် အမှတ် ၂ တပ်ရင်း၊ အမှတ် ၂၀ ဘားမားရိုင်ဖယ်တပ်ဖွဲ့နှင့်အတူ ၁၉၃၀ မှ ၁၉၃၂ အတွင်း မြန်မာနိုင်ငံတွင် အမှုထမ်းခဲ့သည်။
ဒုတိယ ကမ္ဘာစစ်အတွင်း ဂျပန်သိမ်းပိုက်ထားတဲ့ မြစ်ဝကျွန်းပေါ်ဒေသကို လေထီးနဲ့ ခုန်ဆင်းပြီး ဒေသခံ ကရင်ပြောက်ကျားတပ်ဖွဲ့တွေကို ဦးဆောင်ခဲ့ပါတယ်။
အရပ်အမောင်း ပုသေးသေးနှင့် အရပ် ၄ ပေသာသာ ရှိ၍ “ဗိုလ်မှူးကြီး လေးပေ (the Four-foot Colonel)” ဟုလည်း လူသိများသည်။
ဗိုလ်မှူးကြီး စမစ်ဒွန်းသည် မြန်မာ့လွတ်လပ်ရေး ကြိုးပမ်းမှု အစောပိုင်းကာလမှာ အဓိကအခန်းက ပါဝင်ခဲ့တဲ့အတွက် အသစ်ပြန်လည် ဖွဲ့စည်းတဲ့ မြန်မာတပ်မတော်မှာ တပ်မတော် ကာကွယ်ရေး ဦးစီးချုပ်အဖြစ် ခန့်အပ်ခဲ့ပြီး ဗိုလ်ချုပ်အဆင့် ရာထူးတိုးမြှင့် ခန့်ထားခဲ့သည်။
မြန်မာနိုင်ငံလွတ်လပ်ရေးရတဲ့နေ့ကစပြီး ၁၉၄၉ ဇန်နဝါရီလကုန်အထိ စစ်ဦးစီးချုပ် (တပ်မတော်ကာကွယ်ရေးဦးစီးချုပ်) တာဝန်ထမ်းဆောင်ခဲ့သူဖြစ်သည်။
၁၉၄၉ ခုနှစ် ကရင်လူမျိုးများ ကိုယ်ပိုင်လွတ်လပ်ရေး အတွက် စတင် တိုက်ခိုက်ကြသည့်အချိန်၌ ဗိုလ်ချုပ် စမစ်ဒွန်းကို တပ်မတော် ရာထူးများမှ ရပ်ဆိုင်းပစ်ခဲ့သည်။
ဗိုလ်ချုပ် စမစ်ဒွန်းသည် ကရင်အမျိုးသားရေး စိတ်ဓာတ်ပြင်းပြသူတယောက် ဖြစ်သော်လည်း မြန်မာ့တပ်မတော်အပေါ် အမြဲတမ်း သစ္စာရှိပြီး စစ်သားကောင်းပီသသည့် ခေါင်းဆောင်တယောက် ဖြစ်သည်။
ဗိုလ်ချုပ် စမစ်ဒွန်းဟာ ဘဝရဲ့ နောက်ဆုံးနှစ်တွေကို ရှမ်းပြည်နယ် ကလောမြို့မှာ နေထိုင်ရင်း ဥယျာဉ်စိုက်ပျိုးပြီး စာရေး စာဖတ်တဲ့ အလုပ်နဲ့ပဲ ဖြတ်သန်းခဲ့သည်။
သူမကွယ်လွန်ခင် သူ့ရဲ့ ကိုယ်ရေးအတ္ထုပ္ပတ္တိ စာအုပ်ဖြစ်တဲ့ “Memoirs of the Four-foot Colonel” ဟာ ရေးသားပြီးစီးခဲ့ပြီး သူကွယ်လွန်ပြီးလို့ တနှစ်အကြာမှာ Cornell University ရဲ့ အရှေ့တောင်အာရှ အစီအစဉ်က ထုတ်ဝေဖြန့်ချိခဲ့သည်။
ဘဝနိဂုံး စမစ်ဒွန်းသည် ၁၉၇၉ ခုနှစ် ရှမ်းပြည်နယ် ကလောမြို့၌ ကွယ်လွန်သည်။
ဂုဏ်ပြုချီးကျူးခံရခြင်း နိုင်ငံတော်မှနေ၍ သတိုးမဟာ သရေစည်သူဘွဲ့ ချီးမြှင့်အပ်နှင်းခံရသူဖြစ်သည်။
ကိုးကား Dun, Smith. Memoirs of the Four-Foot Colonel. Ithica, NY: Cornell Southeast Asia Program, 1980. ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:၁၉၀၆ မွေးဖွားသူများ ကဏ္ဍ:၁၉၇၉ ကွယ်လွန်သူများ ကဏ္ဍ:ကရင်လူမျိုးများ ကဏ္ဍ:တပ်မတော် ကာကွယ်ရေးဦးစီးချုပ်များ။
ဆရာကြီးဦးစိုးမောင်ကို အဖ ဦးလူဒင်၊ အမိ ဒေါ်အုန်းမေတို့က ၁၉၂၀-ခုနှစ်၊ ဇွန်လ ၁၃ ရက်နေ့တွင် ထားဝယ်မြို့တွင် မွေးဖွားခဲ့သည်။
ကလောင်အမည် မှာ သာဂရ-ငစိုး ဖြစ်သည်။
၁၉၃၂-ခုနှစ်တွင် ထားဝယ်မြို့၊ အင်္ဂလိပ်-မြန်မာအထက်တန်းကျောင်းတွင် အလယ်တန်းပညာကို သင်ယူခဲ့သည်။
၁၉၃၅-ခုနှစ်တွင် ထားဝယ်မြို့၊ အင်္ဂလိပ်-မြန်မာအထက်တန်းကျောင်းက တက္ကသိုလ် ဝင်တန်း အောင်မြင်ခဲ့သည်။
၁၉၃၈-ခုနှစ်တွင် ရန်ကုန်တက္ကသိုလ်မှ ဥပစာတန်းအောင်မြင်ခဲ့သည်။
ဆရာကြီးသည် ၁၉၃၉-ခုနှစ်မှ ၁၉၄၀-ပြည့်နှစ်အထိ ငွေစာရင်းမင်းကြီးရုံးတွင် အထက်တန်းစာရေး၊ ၁၉၄၁-ခုနှစ်တွင် စာရေးဆရာအသင်းတွင် လက်ထောက်စာကြည့်တိုက်မှူး၊ ၁၉၄၂-ခုနှစ်တွင် ဂရိတ်အေးရှား (ဂျပန်) တွင် ဘာသာပြန်အယ်ဒီတာ၊ ၁၉၄၃-ခုနှစ်မှ ၁၉၄၅-ခုနှစ်ထိ ဗမာ့ကာကွယ်ရေးတပ်မတော်၊ ပြည်သူ့ဆက်ဆံရေးဌာနတွင် သတင်းပြန်ကြားရေးမှူး၊ ၁၉၄၆-ခုနှစ်မှ ၁၉၄၇-ခုနှစ်ထိ ဗမာ့ခေတ်သတင်းစာတွင် ဘာသာပြန်အယ်ဒီတာ၊ ၁၉၄၇-ခုနှစ်မှ ၁၉၅၂-ခုနှစ်တွင် မြန်မာ့အလင်း သတင်းစာတွင် လက်ထောက်အယ်ဒီတာ၊ သွေးသောက်မဂ္ဂဇင်းတွင် အယ်ဒီတာ၊ ကျောင်းသားသတင်းစာတွင် တွဲဘက်အယ်ဒီတာ၊ ၁၉၅၂-ခုနှစ်မှ ၁၉၆၆-ခုနှစ်အထိ မြန်မာ့အလင်း သတင်းစာတွင် တာဝန်ခံအယ်ဒီတာ၊ ၁၉၆၇-ခုနှစ်မှ ၁၉၆၉-ခုနှစ်အထိ လုပ်သားပိုင်မြန်မာ့အလင်းသတင်းစာတွင် မန်နေဂျင်းဒါရိုက်တာ၊ ၁၉၆၉-ခုနှစ်မှ ၁၉၈၀ ပြည့်နှစ်အထိ မြန်မာ့အလင်းသတင်းစာတွင် အယ်ဒီတာချုပ် တာဝန် များကို ထမ်းဆောင်ခဲ့သည်။
၁၉၈၆-ခုနှစ်မှ ကွယ်လွန်ချိန် ၁၉၉၈-ခုနှစ်အထိ မြန်မာစာအဖွဲ့တွင် မြန်မာစာအဖွဲ့ဝင်အဖြစ် ဆောင်ရွက်ခဲ့သည်။
ကျမ်းကိုး ပညာရေး ဝန်ကြီးဌာန မြန်မာစာနှင့် ဘာသာစကားပညာရေးဦးစီးဌာန ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာစာအဖွဲ့ဝင်များ ကဏ္ဍ:၁၉၂၀ မွေးဖွားသူများ ကဏ္ဍ:၁၉၉၈ ကွယ်လွန်သူများ ကဏ္ဍ:မြန်မာ စာရေးဆရာများ။
ကျောက်ဆင်ရွှေတိဂုံစေတီတော်ကြီးသည် မန္တလေးတိုင်းဒေသကြီး၊ ဝမ်းတွင်းမြို့နယ်၊ ပင်းတလဲ၊ လေးမျက်နှာရွာ၊တဲစုရွာ ကြီးများ၏ အနောက်ဘက် ၂ မိုင်ခန့်အကွာတွင် တည်ရှိသည်။
SORAMIMI (ソラミミ、ဆိုရမိမိ) သည် ဂျပန်အမျိုးသမီးတေးဂီတဘဏ်တစ်ခု ဖြစ်သည်။
အကျဉ်း ဆိုရမိမိသည် ခန်တိုးဒေသတွင် အခြေစိုက်သည့် အမျိုးသမီးဘဏ်တစ်ခု ဖြစ်သည်။
အမျိုးသမီး လေးဦးဖြင့် ဖွဲ့စည်းထားသည်။
၂၀၁၃ ခုနှစ်၊ မေလတွင် ခေါင်းဆာင် ဂျုနနှင့် ယခတို့သည် ပေါင်းစပ်ကာ တည်ထောင်ခဲ့သည်။
ထို့နောက်တွင် မုရတတမု (むらたたむ) နှင့် UNI တို့သည် ပါဝင်လာခဲ့ကြသည်။
၂၀၁၄ ခုနှစ်မှစ၍ ဘဏ်၏ ဖွဲ့စည်းတည်ဆောက်ပုံသည် လက်ရှိအတိုင်း ဖြစ်လာခဲ့သည်။
၂၀၁၇ ခုနှစ်၊ မတ်လတွင် ရပ်နားခဲ့ကြသည်။
အဖွဲ့ဝင်များ ယုခ YAKA (ヤカ、၁၉၉၂ ခုနှစ် ဇွန်လ ၅ ရက်နေ့ဖွား၊ အသက် ၂၇နှစ်) သည် အသံပိုင်းဆိုင်ရာတွင် ခေါင်းဆောင် ဖြစ်သည်။
ယုခသည် ဖုခုအိုခခရိုင်တွင်မွေးဖွားလာသူဖြစ်သည်။
သူ့အား ချစ်စနိုးအနေဖြင့် ခေါ်ဆိုသည့် အမည်မှာ ယခမရု やかまるနှင့် ယခန်းဘိုး やかんぼうဖြစ်သည်။
အုနိ UNI (ウニ、၁၉၉၃ ခုနှစ် ဇွန်လ ၃ ရက်ဖွား၊ ၂၆ နှစ်) သည် ဂီတာပိုင်းတွင် ခေါင်းဆောင် ဖြစ်သည်။
အုနိကို ခနဂါဝါခရိုင်တွင် မွေးဖွားခဲ့သည်။
အစပိုင်းတွင် အားကစားအဖွဲ့အဝင်ဖြစ် ပါဝင်ခဲ့သော်လည်း ၂၀၁၄ ခုနှစ် ဖေဖော်ဝါရီလတွင် ဂီတာနှင့်ပတ်သက်သည့် ဂီတာမှူး ဖြစ်လာခဲ့သည်။
ဒိန်းမတ်လူမှုရေးအဖွဲ့အစည်း ( DRC ) ( ) သည် ၁၉၅၆ ခုနှစ်တွင်တည်ထောင်ခဲ့သော ဒိန်းမတ် လူသားချင်းစာနာထောက်ထားမှု အဖွဲ့ဖြစ်သည်။
၎င်းသည် အသင်းဝင်အဖွဲ့အစည်း ၃၃ ခုအတွက် ထီးဆောင်းသည့်အဖွဲ့အစည်းတစ်ခုဖြစ်သည်။
၁၉၅၆ ခုနှစ်တွင် ဆိုဗီယက်ကိုဟန်ဂေရီကျူးကျော်မှုကြောင့် ဖြစ်ပေါ်ခဲ့သော ဥရောပဒုက္ခသည်ပြဿနာများကြောင့် ဒုတိယ ကမ္ဘာစစ်အပြီးတွင် ဖွဲ့စည်းခဲ့ပြီး DRC သည် ကမ္ဘာတဝှမ်း အကြီးစားလူသားချင်းစာနာထောက်ထားမှုဆိုင်ရာစီမံကိန်းများတွင် တက်ကြွစွာပါဝင်ခဲ့သည်။
ယာဉ်တန်းများဖြင့် DRC သည် ယခင်ယူဂိုဆလားဗီးယား ရှိ လွတ်လပ်ရေးစစ်ပွဲများ အတွင်း ဘော့စနီးယားနှင့်ဟာဇီဂိုဗီးနားနိုင်ငံများသို့ နိုင်ငံတကာလူသားချင်းစာနာမှုအကူအညီ၏ ထက်ဝက်ကို ပေးပို့ရန်တာဝန်ရှိသည်။
ယနေ့ခေတ်တွင် ဒိန်းမတ်လူမှုရေးအဖွဲ့အစည်းသည် ကမ္ဘာအနှံ့ရှိနိုင်ငံပေါင်း ၃၀ ကျော်တွင် လူသားချင်းစာနာမှုအစီအစဉ်များကို အာဖရိက ဦးချို ရှိ ဆိုမာလီယာ၊ အာရှအလယ်ပိုင်းရှိ အာဖဂန်နစ္စတန်၊ အရှေ့အလယ်ပိုင်းရှိ အီရတ် နှင့် ကော့ကေးဆပ် ရှိ ချီချင်နီ ဆိုမာလီယာနိုင်ငံ တို့နှင့် အာရှတိုက်တွင် ဘင်္ဂလားဒေ့ရှ်နှင့် မြန်မာနိုင်ငံတို့တွင် လူသားချင်းစာနာမှုဆိုင်ရာအစီအစဉ်များဖြင့် အလုပ်လုပ်သည်။
ဒိန်းမတ်လူမှုရေးအဖွဲ့အစည်းသည် ဆီးရီးယားနိုင်ငံနှင့် ပတ်ဝန်းကျင်နိုင်ငံများအတွက် လူသားချင်းစာနာထောက်ထားမှု ဗဟို ဖြစ်သည်။
ဒေသတွင်းရှိ လူပေါင်း ၅၀၀၀၀၀ ကျော်သည် DRC မှ လစဉ်အရေးပေါ်ကယ်ဆယ်ရေးလုပ်ငန်းများကို ရယူနေကြသည်။
ဆီးရီးယားနှင့်အနီးအနားရှိ အခြေအနေများသည် ကမ္ဘာပေါ်တွင် အကြီးမားဆုံးလူသားချင်းစာနာမှု အကျပ်အတည်းဖြစ်ပြီး လူဦးရေ၏ ၃၀% သည် အကြမ်းဖက်မှု၏အကျိုးဆက်အဖြစ် အိမ်များကို စွန့်ခွာထွက်ပြေးကြသည်။
ဆီးရီးယား၊ လက်ဘနွန် ၊ ဂျော်ဒန် ၊ တူရကီ နှင့်အီရတ်တို့တွင် DRC သည် ကယ်ဆယ်ရေးအကူအညီများကို မွေ့ရာများ၊ အဝတ်အထည်များ၊ စောင်များနှင့် တစ်ကိုယ်ရေသန့်ရှင်းရေးပစ္စည်းများ ဖြန့်ဝေသည်။
ဆီးရီးယားနိုင်ငံအတွင်း DRC သည် အိုးအိမ်စွန့်ခွာတိမ်းရှောင်နေရသူများနှင့် နိုင်ငံရေးပဋိပက္ခဖြစ်ပွားနေသော ဒုက္ခသည်များဖြစ်သော Homs, Daraa, Hama, Aleppo နှင့် Damascus ရှိဒုက္ခသည်များကို ကူညီသည်။
အပြည်ပြည်ဆိုင်ရာ DRC ၏လှုပ်ရှားမှုများသည် ဒုက္ခသည်များနှင့် ပြည်တွင်းအိုးအိမ်စွန့်ခွာထွက်ပြေးရသူများအား ကာကွယ်ရန်နှင့် ရေရှည်ဖြေရှင်းမှုများကို မြှင့်တင်ရန် ရည်ရွယ်သည်။
ပြင်းထန်သော ဒုက္ခသည်ပြဿနာများအတွက် DRC ၏အကူအညီသည် ရေရှည်အကျိုးသက်ရောက်မှုများအပေါ်တွင်သာ အာရုံစူးစိုက်နေဆဲဖြစ်သည်။
လက်ရှိအချိန်တွင် ဒိန်းမတ်လူမှုရေးအဖွဲ့အစည်းသည်သည်ကဏ္ဍ (၉) ခုတွင် လုပ်ငန်းများ အကောင်အထည်ဖော်လျက်ရှိသည်။
အိုးအိမ်နှင့် အသေးစားအခြေခံအဆောက်အအုံ၊ ထောက်ပံ့ငွေနှင့် အသေးစားချေးငွေများမှတဆင့် ဝင်ငွေရရှိမှု၊ စားနပ်ရိက္ခာဖူလုံရေးနှင့် စိုက်ပျိုးရေးပြန်လည်ထူထောင်ရေးနှင့် ဖွံ့ဖြိုးတိုးတက်မှု၊ ရွှေ့ပြောင်းခံရမှုနှင့်သက်ဆိုင်သော ဥပဒေနှင့် အချက်အလက်များ၊ လူမှုပြန်လည်ထူထောင်ရေး၊ NGO ကွန်ယက်နှင့် စွမ်းရည်ဖွံ့ဖြိုးတိုးတက်ရေး၊ လူသားချင်းစာနာထောက်ထားမှုဆိုင်ရာ မိုင်းရှင်းလင်းခြင်း၊ သတင်းအချက်အလက်စီမံခန့်ခွဲမှုနှင့် ညှိနှိုင်းခြင်းနှင့် အရေးပေါ်ထောက်ပံ့ပို့ဆောင်ရေးနှင့် သယ်ယူပို့ဆောင်ရေးစီမံခန့်ခွဲမှုများကို လုပ်ဆောင်နေသည်။
ကုလသမဂ္ဂ ကမ္ဘာ့စားနပ်ရိက္ခာအစီအစဉ် (WFP) နှင့် ကုလသမဂ္ဂ ဒုက္ခသည်များဆိုင်ရာ မဟာမင်းကြီးရုံး (UNHCR) ကဲ့သို့သော နိုင်ငံတကာအေဂျင်စီများအတွက် မိုင်းရှင်းလင်းခြင်း နှင့်ထောက်ပံ့ပို့ဆောင်ရေးနှင့် ပြန်လည်တည်ဆောက်ရေးလုပ်ငန်းများတွင်လည်း DRC သည် တက်ကြွစွာပါဝင်ခဲ့သည်။
Christian Friis Bach သည် ဒိန်းမတ်လူမှုရေးအဖွဲ့အစည်း၏ အထွေထွေအ‌တွင်းရေးမှူးချုပ်ဖြစ်သည်။
၂၀၁၁ ခုနှစ် အောက်တိုဘာတွင် DRC ဝန်ထမ်းနှစ်ဦးသည် Galkayo ရှိ ဆိုမာလီပင်လယ်ဓားပြများ၏ဖမ်းဆီးခြင်းခံခဲ့ရသည်။
၉၃ ရက်အကြာတွင် ၎င်းတို့အား အမေရိကန်ရေတပ် SEALs မှ ကယ်တင်ခဲ့သည်။
၂၀၁၃ ခုနှစ်၊ စက်တင်ဘာလတွင် DRC သည်ဂျီနီဗာမြို့၌ ကိုယ်စားလှယ်ရုံးသစ်ကို ဖွင့်လှစ်ခဲ့သည်။
၂၀၁၇ ခုနှစ်တွင် ဒိန်းမတ်အစိုးရသည် ဒုက္ခသည်များနှင့် ရွှေ့ပြောင်းအလုပ်သမားများစီးဆင်းမှုကို ခြေရာခံနိုင်သည့်အလားအလာရှိသည့်ပုံစံကို တီထွင်ရန် IBM နှင့်အတူလက်တွဲလုပ်ရန် ဒိန်းမတ်လူမှုရေးအဖွဲ့အစည်းသို့ DKK ၂.၅ သန်းလှူခဲ့သည်။
Cox's Bazar ရှိ ရိုဟင်ဂျာစခန်းများတွင် လူသားချင်းစာနာထောက်ထားမှုဆိုင်ရာလှုပ်ရှားမှုများ ပြုလုပ်နေသည်။
ကိုးကား ပြင်ပလင့်များ Dansk Flygtningehjælp (in Danish) ဒိန်းမတ်ဒုက္ခသည်ကောင်စီ ဒိန်းမတ် Demining Group Category:ဒိန်းမတ်အခြေစိုက် လူ့အခွင့်ရေးအဖွဲ့အစည်းများ။
အင်းဝမြို့အပြင်မြို့ရိုးအတွင်း လေးထပ်ကြီးကျောင်း အရှေ့ဘက်တွင် တည်ရှိသည်။
မဟာမြတ်မုနိစေတီကို ညောင်ရမ်းမင်းသည် သက္ကရာဇ် (၉၆၄)ခု၊ တန်ခူးလပြည့်ကျော် (၆)ရက်နေ့တွင် စတင်တည်ထားခဲ့ပြီး သားတော် အနောက်ဘက်လွန်မင်းက ပြီးစီးအောင် ဆက်လက်တည်ဆောက်၍ လုံးတော်ပြည့် ရွှေချခဲ့သည်။
ညောင်ရမ်းမင်းတို့သည် အဝကို ဒုတိယအကြိမ် ပြန်လည်တည်ဆောက် စိုးစံခဲ့သော ညောင်ရမ်းမင်းတရားကြီးကို ဂုဏ်ပြုသောအားဖြင့် အထွတ်အမြတ် ဆယ့်နှစ်လရာသီပွဲများ ပွဲသဘင် အခမ်းအနား ကျင်းပကြသည့် အခါတိုင်း မဟာမြတ်မုနိဘုရားအား ဦးတိုက်ကြသည်ကို တွေ့ရှိရသည်။
အမရပူရမြို့တည် ဘိုးတော်(ဗဒုံမင်း)သည် သံပိဿာချိန် (၁၁၃၆၈)ဖြင့် သွန်းလုပ်ခဲ့သော ဉာဏ်တော်(၅) တောင်(၂)မိုက်ရှိ စန္ဒာမုနိရုပ်ပွားတော်ကြီးကို မင်းကွန်းတွင် သွန်းလုပ်၍ အမရပူရသို့ ပင့်ဆောင်ပူဇော်ခဲ့သည်။
အင်းဝ-ပင်းယဒေသရှိ ရှေးဟောင်းအဆောက်အအုံများ၊ စာ-၂၄/၂၅ ကိုးကား Category:အင်းဝ Category:မြန်မာနိုင်ငံရှိ ရှေးဟောင်းအမွေအနှစ် အဆောက်အအုံများ။
အိုင်လင်းလီ () (၁၉၇၀ မွေးဖွား) သည် အမေရိကန်လူမျိုး အစုဝင်ရင်းနှီးမြုပ်နှံသူ (seed investor) ဖြစ်ပြီး Cowboy Ventures ကို တည်ထောင်သူ ဖြစ်သည်။
ဆီလီကွန်တောင်ကြား၌ အမျိုးသမီး ရင်းနှီးမြုပ်နှံသူ တိုးပွားလာစေသည့် လူဆော် (public advocate) အဖြစ် ထင်ရှားသည်။
ချိုပေါက်မြင်းဟူသော ဝေါဟာရကို ချိုပေါက်မြင်းကလပ်က ကြိုနေတာ (Welcome to the Unicorn Club: Learning from Billion-Dollar Startups) ဟူသော ဆွေးနွေးပွဲခေါင်းစဉ်၌ စသုံးသည်။
ဒေါ်လာ သန်း ၁၀၀၀ ခန့်နှင့် အရင်းစသော လုပ်ငန်းပေါက်များမှာ ရှားပါးသည်ဖြစ်၍ ချိုပေါက်မြင်းဟု တင်စားခြင်း ဖြစ်သည်။
ငယ်ဘဝ ၁၉၇၀ ပြည့်တွင် တရုတ်မှ အမေရိကားသို့ ပြောင်းရွေ့အခြေချသူတို့မှ မွေးသည်။
နယူးဂျာစီ၌ ကြီးပြင်းသည်။
အမ်အိုင်တီ စလုံး စီမံခန့်ခွဲမှုကျောင်း (MIT Sloan Management School) မှ ၁၉၉၂ ခုတွင် ကျောင်းပြီးသည်။
ထို့နောက် ဘဏ္ဍာရေးဆိုင်ရာဆန်းစစ်သူ (financial analyst) အဖြစ် မော်ဂန်စတန်လေ (Morgan Stanley) လုပ်ငန်းတွင် ၂ နှစ်ခန့် လုပ်သည်။
စီးပွားစီမံ မဟာဘွဲ့ကို ဟားဘတ်စီးပွားရေးကျောင်းမှ ၁၉၉၇ ခုတွင် ရသည်။
အရင်းရှင်ခရီး ၁၉၉၉ ခုတွင် ကလိန်နာပါကင် (Kleiner Perkins) နှင့် ပေါင်းကာ RMG Networks ကို တည်ထောင်သည်။
၁၃ နှစ်ကြာ လုပ်ခဲ့ပြီး ၂၀၁၂ တွင် ထွက်ခဲ့သည်။
အစုဝင်ရင်းနှီးမြုပ်နှံမှုလုပ်ငန်း Cowboy Ventures ကို ထူထောင်သည်။
အမျိုးသမီးဦးစီးသော ပထမဆုံး ရင်းနှီးမြုပ်နှံသည့်လုပ်ငန်း ဖြစ်သည်။
၂၀၁၇ ခုတွင် တက်ဝမ် (Ted Wang) ကို လုပ်ငန်းဖော်အဖြစ် ပါစေသည်။
Cowboy Ventures သည် ခြောက်နှစ်တာကာလအတွင်း အကြီးစားရင်းနှီးငွေ (fund) ၃ ခု ရခဲ့ပြီး ပမာဏမှာ ဒေါ်လာ ၉၅ သန်းမျှ ရှိသည်။
ဘွဲ့ထူးဂုဏ်ထူးများ ၂၀၁၈ ခု ဖော်ဘီ မဂ္ဂဇင်း၏ စွမ်းအားအရှိဆုံးအမျိုးသမီး ၁၀၀ စာရင်း (နံပါတ် ၉၃) နှင့် ထိပ်တန်းအမျိုးသမီးရင်းနှီးမြုပ်နှံသူ ၁၀၀ စာရင်း (နံပါတ် ၉၇) တို့တွင် ပါသည်။
၂၀၁၉ ခု တိုင်းမ် မဂ္ဂဇင်း၏ တနှစ်တာအတွက် လွှမ်းမိုးမှုအရှိဆုံးသူ ၁၀၀ စာရင်းတွင်လည်း ဝင်သည်။
ပရဟိတလုပ်ဆောင်ချက်များ ၂၀၁၈ ခုတွင် All Raise အမျိုးသမီး ရင်းနှီးမြုပ်နှံသူတို့အတွက် မတည်ငွေ ပေးသည့် အမြတ်မယူအဖွဲ့ကို တွဲဖက် ထူထောင်သည်။
အယောက် ၃၀ ထက်မနည်းပါသော အစုစပ်အဖွဲ့ ဖြစ်ပြီး အမျိုးသမီး ရင်းနှီးမြုပ်နှံသူတို့ တိုးပွားလာရန် ရည်သည်။
ကြက်တောင်ကွ သည် မြန်မာ ကာတွန်းရုပ်ရှင် ဖြစ်ကာ ၁၉၃၄ခုနှစ်တွင် ဦးဘဂျမ်းသည် ပဲရော့ရုပ်ရှင်ကုမ္ပဏီအတွက် ကာတွန်းရုပ်ရှင်ကို ဦးဟိန်းစွန်းနှင့်အတူ ရေးဆွဲရာမှ မြန်မာနိုင်ငံ၏ပထမဆုံးကာတွန်းရုပ်ရှင်အဖြစ် ပေါ်ပေါက်လာရသည်။
မြန်မာ့စွယ်စုံကျမ်း၊ အတွဲ(၁၁)မင်းယုဝေရေးသောပထမမြန်မာများ ကြက်တောင်ကွ ရုပ်ရှင်သည် ပေရှစ်ရာမျှ ရှည်လျား၍ စာသားအတွက် ကားချပ်ပေါင်း ရှစ်သောင်းငါးရာခန့်ရေးဆွဲရပေသည်။
ဤ ကာတွန်းရုပ်ရှင်သည် ဦးဘဂျမ်း၏ ပထမဆုံးရုပ်ရှင်လည်း ဖြစ်သည်။
အဆိုပါ ရုပ်ရှင်အား ၁၉၃၄ခုနှစ် စက်တင်ဘာလ ၁ဝရက်နေ့တွင် ပလာဇာရုံ(နောင်-ရာဇ်ရုံ၊ ရဲရင့်ရုံ၊ ဆာကုရ)တွင်"သတင်းထောက်"ဇာတ်ကားနှင့်အတူ ပြသခဲ့သည်။
ကာတွန်းဆရာ သည် ကာတွန်း (သို့မဟုတ်) ရုပ်ပြ (comics) ဖန်တီးရေးသားသူ အနုပညာရှင်ကို ခေါ်​ဝေါ်ကြသည်။
ကာတွန်းဆရာ သည် ရုပ်ပြဖန်တီးရေးသားသူနှင့် ကွဲပြားသည် ရုပ်ပြဆရာသည် စာပေနှင့် ဂရပ်ဖစ်ကို တစ်စိတ်တစ်ပိုင်း ပြုလုပ်ထုတ်လုပ်သည်။
ကာတွန်းဆရာများသည် စာဖတ်သူကို ပညာပေးရန်၊ ပျော်ရွှင်ရယ်မြူးစေရန် ရည်ရွယ်၍ ရေးဆွဲလေ့ကြသည်။
စေတနာထားပါ(ကာတွန်းဆွဲရာဝယ်......)-ကာတွန်း​အောင်ရှိန် မြန်မာကာတွန်းဆရာကြီးများထဲတွင် ကာတွန်းဦးဘဂျမ်း၊ကာတွန်းဦးဟိန်စွန်း၊ကာတွန်းဦးဘကလေး၊ ကာ တွန်းဦးဘကြည်၊ကာတွန်းအောင်ရှိန်၊ ကာတွန်းဦးဖေသိန်း၊ ကာတွန်းဦး​ကျော်ဆန်း၊ ကာတွန်းတင်အောင်နီ၊ကာတွန်းကံချွန်၊ကာတွန်းမော​င်မောင် ၊ကာတွန်းသုတ၊ကာတွန်းငွေကြည် ၊ကာတွန်းသန်းကြွယ်၊ကာတွန်းကိုခိန်၊ကာတွန်​းမြေဇာ ၊ကာတွန်းအော်ပီကျယ်၊ကာတွန်းသစ်ထွဏ်း၊ကာတွန်း ကျော်ထွဏ်း၊ကာတွန်းပိုးဇာ၊ကာတွန်းမိမန်းလေး(တောင်ငူ)၊ ကာတွန်းသော်က၊ကိုရွှေထူး(ပြည်)၊ကာတွန်းမင်ဇော်၊ကာတွန်းအောင်ဇေယျ၊ ကာတွန်းဇော်ဝိတ်နှင့် ကာတွန်း ဇော်ဝိုင်တို့သည် အထူးထင်ရှားသည်။
မြန်မာကာတွန်းဆရာများစာရင်း = = =ကိုးကား= = = ကဏ္ဍ:ကာတွန်းဆရာများ။
ဆရာတော် ဆိုသည်မှာ မြန်မာ ဗုဒ္ဓဘာသာ ယဉ်ကျေးမှုတွင် သက်ကြီးဝါကြီး ရဟန်းတော်များ သို့မဟုတ် ဘုန်းတော်ကြီးကျောင်းတစ်ကျောင်း၏ ကျောင်းထိုင်ဆရာတော်တို့ကို ရည်ညွှန်းခေါ်ဆိုသော အသုံးအနှုန်းတစ်ခု ဖြစ်သည်။
ရံဖန်ရံခါတွင် ရိုသေလေးစားမှုဖြင့် ဆရာတော်ကြီး ဟူ၍လည်း သုံးစွဲကြသည်။
မြန်မာ ဗုဒ္ဓဘာသာတွင် ဝါတော်အရ များစွာသော အသုံးအနှုန်းများလည်း ရှိသေးသည်။
အောက်ပါတို့ကို ဘုန်းတော်ကြီးများ၏ ဘွဲ့တော်ရှေ့တွင် ထည့်သွင်းအသုံးပြုကြသည်။
"ဘဒ္ဒန္တ" "အရှင်" "ရှင်" "ဦး" "ဦးပဉ္ဇင်း" "ဆရာတော်" "ဆရာတော်ကြီး" လူမှုအဖွဲ့အစည်းပေါ် အကျိုးသက်ရောက်မှု သံဃဂိုဏ်းဝင် ဆရာတော်အရှင်သူမြတ်တို့သည် မြန်မာတို့ ၏ ကျေးဇူးရှင်ကြီးများ ဖြစ်ကြပေသည်။
ဆရာတော်တို့၏ ဂုဏ်ကျေးဇူးကြောင့်၊ မြန်မာတို့သည် ဗုဒ္ဓသာသနာ၏ အဆုံး အမ၌တည်၍၊ ဗုဒ္ဓသာသနာကို အခြေခံသော မြန်မာ့ယဉ်ကျေးမှု တို့ ထွန်းကားခဲ့ရပေသည်။
မြန်မာတို့သည် ငယ်စဉ်အခါကစ၍ မြန်မာဘုန်းတော်ကြီးကျောင်းများတွင် စာပေသင်ကြားခဲ့ရသည်။
ရှေးခေတ်က ဘုန်းကြီးကျောင်းများဟူသည်မှာ လောကီ လောကုတ္တရာ နှစ်ဖြာသော ပညာဗဟုသုတတို့ကို သင်ကြားပေး ရာဌာနကြီးများ ဖြစ်သည့်အားလျော်စွာ အနောက်ဥရောပနိုင်ငံ တို့တွင် အလယ်ခေတ်ကအစပြု၍ ထွန်းကားခဲ့သော ခရစ်ယန် ဘုန်းတော်ကြီးကျောင်းများကဲ့သို့ပင် ပညာရေး၌ အချက်အချာ မဏ္ဍိုင်ကြီးများ ဖြစ်သည်။
ခရစ်ယန်ဘုန်းတော် ကြီးကျောင်း များမှ တစ်စတစ်စ တက္ကသိုလ်ကျောင်းများ ပေါ်ထွန်းလာခဲ့ သည်။
မြန်မာဘုန်းတော်ကြီးကျောင်းများသည်လည်း မြန်မာ ဘုရင်တို့ လက်ထက်တွင် မြန်မာ့တက္ကသိုလ်ကျောင်းကြီးများ ဖြစ်ကြသည်။
ထိုသို့ တက္ကသိုလ်နှင့်တူသော မြန်မာဘုန်းတော် ကြီးကျောင်းများ၌ ငယ်စဉ်ကစ၍ ပညာသင်ကာ ကြီးပြင်းရ သော မြန်မာတို့သည် ဗုဒ္ဓအယူဝါဒ၌ ရိုသေကိုင်းညွတ်ရုံမျှမက သေး၊ ဗုဒ္ဓသာသနာကို အခြေခံသော ယဉ်ကျေးမှုဓလေ့ထုံးတမ်း တို့ကိုလည်း ခိုင်မာစွာ ထူထောင်နိုင်ခဲ့သည်။
ဘုန်းကြီးကျောင်း ပညာသင်ကြားရေးသည် လောကီလော ကုတ် နှစ်ဝယှဉ်၍ သင်ကြားပေးသောစနစ် ဖြစ်ခြင်းကြောင့်၊ မြန်မာတို့၌ စာပေအမွေအနှစ်နှင့် အခြားသော သုခုမနှင့် ဗိသုကာဆိုင်ရာ အနုပညာ အမွေအနှစ်တို့သည် သားစဉ်မြေး ဆက် အစဉ်မပျက် တည်ရှိခဲ့လေသည်။
အဆက်ဆက်သော ဆရာတော်များသည် ဗုဒ္ဓမြတ်စွာ၏ ပါဠိပိဋကတော်များကို နိဿယပြန်အားဖြင့်၎င်း၊ စကားပြေဖြင့်၎င်း၊ ပျို့ကဗျာလင်္ကာ စသည် တို့ဖြင့်၎င်း၊ အများအပြား ပြန်ဆိုရေးသားတော်မူခဲ့ကြ သည်။
နှောင်းလူဖြစ်သော လူပုဂ္ဂိုလ်၊ ရဟန်းပုဂ္ဂိုလ် အသီးသီး တို့သည်လည်း ယင်းတို့ကို ဖတ်ရှုလေ့လာ၍၊ စာပေအစဉ်ကို မပြတ်စေရဘဲ ထပ်မံဆက်လက် ရေးသားကြပြန်သည်။
ဤ နည်းဖြင့် မြန်မာစာပေ အစဉ်အလာသည် ဆက်ကာဆက်ကာ တိုးတက်ပြန့်ပွား လာလေရာ ယခုခေတ်အထိ မြန်မာကဝိစာဆို ပုဂ္ဂိုလ်များ၊ ကျမ်းပြုဆရာများ၊ စာရေးဆရာများသည် ဆက် လက်ထွန်းကား လျက်ရှိလေသည်။
ထို့ပြင် 'အလိမ္မာစာမှာရှိ'ဟူသောစကားပုံအရ၊ ဆရာတော် များကထားခဲ့သော စာအမွေအနှစ်တို့ကြောင့်၊ မြန်မာတို့သည် လူမှုရေးရာတို့၌ လိမ္မာကျွမ်းကျင်လာကြရသည်။
ထို လူမှုရေး အခြေခံတို့ဖြင့်လည်း မြန်မာ့ယဉ်ကျေးမှု အဆောက်အအုံကို ခိုင်မြဲအောင် ထူထောင်၍၊ ထိန်းသိမ်းစောင့်ရှောက်နိုင်ခဲ့ကြလေ သည်။
ထိုမျှ မကသေး၊ ဆရာတော်များ၏ သမ္ပဒါတရား လေးပါး အဆုံးအမတို့ကြောင့် မြန်မာတို့၏ စီးပွားရေးသည် လည်း ညီညွတ်မျှတသော စီးပွားရေးဖြစ်ခဲ့သည်။
မြန်မာ့စွယ်စုံကျမ်း၊ အတွဲ(၄) ကိုးကား Category:မြန်မာနိုင်ငံရှိ ဗုဒ္ဓဘာသာ ကဏ္ဍ:ဗုဒ္ဓဘာသာ ဘွဲ့တံဆိပ်တော်များ ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:မြန်မာဝေါဟာရများ။
thumb|အန်နလော့ ဗို့မီတာ ဗို့အားတိုင်းကိရိယာ () ဆိုသည်မှာ လျှပ်စစ်ပတ်လမ်းရှိ အချက် ၂ ချက်အကြား လျှပ်စစ် ပိုတင်ရှယ်ခြားနားချက်ကို တိုင်းတာရန်အသုံးပြုသော ကိရိယာတစ်ခုဖြစ်သည်။
Analog voltmeter သည် circuit ၏ voltage နှင့် အချိုးအစားအတိုင်းအတာကိုဖြတ်ပြီး pointer တစ်ခုကိုရွှေ့သည်။
ဒီဂျစ်တယ်ဗို့မီတာများသည် ဒီဂျစ်တယ် converter ကို Analog အသုံးပြုခြင်းဖြင့် ဗို့အား၏ နံပါတ်ပြသမှုကို ပြသည်။
ဆားကစ်ပုံပေါ်ရှိ voltmeter ကိုစက်ဝိုင်းရှိ အက္ခရာ V ဖြင့်ကိုယ်စားပြုသည်။
Voltmeter ကို အမျိုးမျိုးသော ပုံစံများဖြင့် ပြုလုပ်နေကြသည်။
အမြဲတမ်း တပ်ဆင်ထားသော ကိရိယာများကို မီးစက်များ သို့မဟုတ် အခြား ပုံသေတပ်ဆင်ထားသော ကိရိယာများအား စောင့်ကြည့်ရန် အသုံးပြုသည်။
အများအားဖြင့် multimeter ပုံစံဖြင့် လက်ရှိနှင့် ခုခံမှုကိုတိုင်းတာရန် အများအားဖြင့် တပ်ဆင်ထားသော အိတ်ဆောင်ကိရိယာများသည် လျှပ်စစ်နှင့်အီလက်ထရောနစ်လုပ်ငန်းများတွင်အသုံးပြုသော စံစမ်းသပ်ကိရိယာများဖြစ်သည်။
voltage သို့ ပြောင်းလဲနိုင်သော မည်သည့်တိုင်းတာမှုကိုမဆို သင့်တော်စွာ ချိန်ညှိထားသောမီတာတစ်ခုတွင်ပြနိုင်သည်။
ဥပမာအားဖြင့် ဓာတုဖြစ်စဉ် စက်ရုံရှိဖိအား၊ အပူချိန်၊ စီးဆင်းမှု (သို့) အဆင့်။
ယေဘုယျသုံး analog voltmeters သည် အပြည့်အဝ အတိုင်းအတာ၏ တိကျမှု၏ တိကျမှု ရှိကောင်းရှိနိုင်ပြီး volt ၏ အစိတ်အပိုင်းမှသည် ထောင်ပေါင်းများစွာအထိ Voltages နှင့် အသုံးပြုသည်။
ဒစ်ဂျစ်တယ်မီတာကို ၁% ထက်ပိုသောမြင့်မားသော တိကျမှုဖြင့် ပြုလုပ်နိုင်သည်။
အထူးချိန်ညှိထားသော ကိရိယာများသည် တစ်သန်းလျှင်အစိတ်အပိုင်း အနည်းငယ်၏ တိကျမှန်ကန်မှုကိုတိုင်းတာနိုင်သောဓာတ်ခွဲခန်းကိရိယာများနှင့် ပိုမိုမြင့်မားသော တိကျမှုရှိသည်။
amplifier သုံးပြီးမီတာများသည် microvolts ၏သေးငယ်သော voltages ကို တိုင်းတာနိုင်သည်။
တိကျသော voltmeter ပြုလုပ်ရန် problem တစိတ်တပိုင်းသည် ၎င်း၏ တိကျမှန်ကန်မှုကို စစ်ဆေးရန်ချိန်ညှိခြင်းဖြစ်သည်။
ဓာတ်ခွဲခန်းများတွင် Weston Cell ကိုတိကျမှန်ကန်သော အလုပ်အတွက် စံဗို့အဖြစ်အသုံးပြုသည်။
တိကျသောဗို့အား ကိုးကားချက်များကို အီလက်ထရောနစ်ဆားကစ်များပေါ်တွင် အခြေခံသည်။
ကိုးကား ကဏ္ဍ:လျှပ်စစ်မီတာများ ကဏ္ဍ:တိုင်းတာရေး ကိရိယာများ။
အပြည်ပြည်ဆိုင်ရာဘာသာပြန်နေ့ ကို ကမ္ဘာတစ်ဝန်းတွင် စက်တင်ဘာလ ၃၀ ရက်နေ့တွင် ကျင်းပကြသည်။
ဘာသာပြန်နေ့အခမ်းအနားကို အပြည်ပြည်ဆိုင်ရာဘာသာပြန်သူများအဖွဲ့ (FIT) မှ ၁၉၅၃ ခုနှစ်ကတည်းက ကျင်းပခဲ့ကြသည်။
၁၉၉၁ ခုနှစ်တွင် FIT သည် ကမ္ဘာပေါ်ရှိ အပြည်ပြည်ဆိုင်ရာ ဘာသာပြန်သူများ၏ အားထုတ်မှုနှင့် ကမ္ဘာ့တစ်ဝှမ်းရှိ ဘာသပြန်သူ အဖွဲ့အစည်းများ၏ ကြိုးပမ်းမှုကို ဖော်ပြရန်အတွက် အပြည်ပြည်ဆိုင်ရာ ဘာသာပြန်နေ့ကို တရားဝင်သတ်မှတ်ရန် စိတ်ကူးရခဲ့သည်။
ဤသည်မှာ ဂလိုဘယ်လိုက်ဇေးရှင်းခေတ်ကာလတွင် ဘာသာပြန်မှု၏ မရှိမဖြစ်အရေးပါမှုသည် မြင့်မားလာပြီး ဘာသာပြန်မှု၏ ဂုဏ်သိက္ခာကြီးမားမှုကို ဖော်ပြရန်အတွက် ဖြစ်သည်။
thumb|Wat Phra Kaew ထိုင်းနိုင်ငံတွင် ကိုးကွယ်သော ဗုဒ္ဓဘာသာမှာ ထေရဝါဒ ဗုဒ္ဓဘာသာဖြစ်ပြီး နိုင်ငံလူဦးရေ၏ ၉၄.၆ ရာခိုင်နှုန်း ကိုးကွယ်ကြသည်။
ထိုင်းနိုင်ငံ၏ ဗုဒ္ဓဘာသာ ကိုးကွယ်သူများထဲတွင် တရုတ်လူမျိုးများကြောင့် ရိုးရာကိုးကွယ်သူများလည်းရှိသည်။
'Lamphun's Little-Known Animal Shrines' in: Forbes, Andrew, and Henley, David, Ancient Chiang Mai Volume 1. Chiang Mai ,Cognoscenti Books, 2012.ထိုင်းနိုင်ငံရှိ ဗုဒ္ဓဘာသာ စေတီများမှာ မြင့်မားပြီးရွှေရောင်ရှိသည်။
ထိုင်းနိုင်ငံရှိ ဗုဒ္ဓဘာသာဆိုင်ရာ ဗိသုကာလက်ရာများမှာ အခြားအရှေရ့တောင်အာရှနိုင်ငံများနှင့် တူညီသည်။
အထူးအားဖြင့် ကမ္ဘောဒီးယားနှင့် လာအိုနိုင်ငံများနှင့်တူညီကာ ထိုနိုင်ငံ ၂ ခုမှာ ထိုင်းနှင့် ယဉ်ကျေးမှု၊ သမိုင်းကြောင်းများ တူညီသည်။
ဗုဒ္ဓဘာသာသည် ထိုင်းနိုင်ငံသို့ BCE ၂၅၀ မတိုင်မီ အိန္ဒိယဘုရင် အသောကမင်းလက်ထက်က ရောက်ရှိလာသည်ဟု ယုံကြည်ကြသည်။
ထိုအချိန်မှစ၍ ထိုင်းနိုင်ငံ၏ ယဉ်ကျေးမှုနှင့် လူနေမှုစနစ်တွင် ဗုဒ္ဓဘာသာသည် အရေးပါသော အခန်းကဏ္ဍမှ ပါဝင်လာသည်။
ဗုဒ္ဓဘာသာနှင့် ထိုင်းဘုရင်များသည် တစ်ခါတစ်ရံရောတတ်သည်။
ထိုင်းဘုရင်များသည် ထိုင်းနိုင်ငံရှိ ဗုဒ္ဓဘာသာကိုးကွယ်သူများ၏ အကြီးအကဲဖြစ်သည်။
ထိုင်းနိုင်ငံ၏ သမိုင်းတွင် များသောအားဖြင့် နိုင်ငံရေးနှင့် ဘာသာရေးကို ခွဲခြားထားတတ်သည်။
သမိုင်းကြောင်းနောက်ခံ အစောပိုင်း ထိုင်းနိုင်ငံသို့ ဗုဒ္ဓဘာသာသည် ထိုစဉ်က အိန္ဒိယဘုရင် အာသောကမင်းကြီးလက်ထက်တွင် အိန္ဒိယနိုင်ငံမှ ရောက်ရှိလာကြောင်း တချို့ပညာရှင်များက ယုံကြည်ကြသည်။
"Some Aspects of Asian History and Culture" by Upendra Thakur p.157၅ ရာစုမှ ၁၃ ရာစု အတောအတွင်းတွင် အရှေ့တောင်အာရအင်ပါယာများသည် အိန္ဒိယမှ မဟာယာနဗုဒ္ဓဘာသာ တိုက်ရိုက်ဝင်ရောက်ခဲ့သည်။
တရုတ်လူမျိုး ခရီးသွားဘုန်းကြီးဖြစ်သော ယီကျင်းက သူခရီးသွားခဲ့သော ထိုဒေသများတွင် အိန္ဒိယ၏ ဗုဒ္ဓဘာသာများဖြင့် စည်ပင်နေကြောင်း မှတ်သားခဲ့ဖူးသည်။
တောင်ဘက်အထိတွင် ဆရီဗီဂျားရား နှင့် မြောက်ဘက်အထိတွင် ခမာအင်ပါယာအထိ ဩဇာလွှမ်းမိုးမှု ယှဉ်ပြိုင်ခဲ့ပြီး သူတို့၏ အနုပညာများသည် မဟာယန ဗောဓိသတ်များ ကြွယ်ဝကြောင်း ဖော်ပြနေသည်။